Ovog ljeta u Konzumu su se domislili novom modelu rješavanja problema radne snage. Osim studenata, u dućanima rade i menadžeri i zaposlenici iz Konzumove uprave, koji imaju mogućnost da prije ili nakon godišnjeg odmora odrade tjedan dana punog radnog vremena u trgovinama.

Čak 50 posto zaposlenika iz Uprave koristi se tom mogućnosti. Nismo doznali je li među njima i predsjednik Uprave Slavko Ledić.

To je ujedno i najbolji način da se kolege upoznaju s procesima i standardima poslovanja unutar prodavaonice, odnosno da iz prve ruke i na praktičan način steknu uvid u to kako se njihov svakodnevni posao odražava na pojedinu prodavaonicu, a slijedom toga i na ukupno maloprodajno poslovanje – istaknuli su u Konzumu.